Babelscape/SREDFM huggingface dataset:
Σατσίβι

Το Σατσίβι (, κυριολεκτικά σημαίνει "κρύο πιάτο" στα γεωργιανά, γνωστή και ως σάλτσα καρυδιού) είναι μια πάστα φαγητού στην γεωργιανή κουζίνα αποτελούμενη κυρίως από καρύδια και χρησιμοποιείται σε διάφορες συνταγές. Ο όρος σατσίβι επίσης χρησιμοποιείται ως γενικό όνομα για μια ποικιλία από ορεκτικά πουλερικών, ψαριών και λαχανικών φτιαγμένα με σάλτσα σατσίβι.
αριστερά|μικρογραφία|251x251εσ|Σάλτσα καρυδιού
αριστερά|μικρογραφία|170x170εσ|Στέρλετ με σατσίβι
Αλμπαλού πόλο

Το Αλμπαλού πόλο () είναι Ιρανικό πιάτο ρυζιού και βύσσινου συνήθως σερβιρισμένου με κοτόπουλο ή κουμπιντέχ κεμπάπ ή κάποια μορφή στιφάδου (χορέστ). Στα περσικά, αλμπαλού σημαίνει κεράσι. Το πόλο είναι στυλ μαγειρεμένου ρυζιού, γνωστό στα ελληνικά ως πιλάφι.

Τα βότανα και μπαχαρικά που χρησιμοποιούνται σε αυτή την παραλλαγή του πόλο ποικίλλουν, αλλά συνήθως περιλαμβάνουν το αντβιέχ και το σαφράν.
Σιμόν Ατσικγκιοζγιάν

Ο Σιμόν Ατσικγκιοζγιάν (, 6 Φεβρουαρίου 1939 – 30 Απριλίου 1991) ήταν ένας από τους πρώτους Αρμένιους στρατιωτικούς διοικητές κατά τη διάρκεια του Πολέμου του Ναγκόρνο-Καραμπάχ. Θεωρείται ήρωας στην Αρμενία.
Λεβέντε

Ο Λεβέντε, ουγγρ. Levente (=ιππότης) (π. 1013 - 1047) από τον Οίκο των Αρπάντ ήταν ο παγανιστής αδελφός τού Χριστιανού Ανδρέα Α΄ της Ουγγαρίας.
Λιύντικα

Ο Λιύντικα ή Λεβέντε, ουγγρ. Liüntika / Levente (απεβ. πριν το 907) από τον Οίκο των Αρπάντ ήταν ο πρωτότοκος γιος τού Αρπάντ μεγάλου πρίγκιπα των Ούγγρων και αρχηγός φυλής. Ως στρατιωτικός ηγέτης συμμετείχε στην κατάκτηση της Ουγγαρίας.
Μούζενα

Η Μούζενα είναι περιοχή της επαρχίας Γκιουμούσχανε της Τουρκίας<mapframe latitude="40.5683" longitude="39.4361" zoom="12" width="400" height="300" align="right" />
Αικατερίνη Νέβιλ, βαρόνη του Χέιστινγκς

Η Αικατερίνη Νέβιλ, βαρόνη του Χέιστινγκς (1442 - 1504) Αγγλίδα ευγενής μέλος της ισχυρής οικογένειας των Νέβιλ ήταν πέμπτη κόρη του Ριχάρδου Νέβιλ, 5ου κόμη του Σόλσμπερι και της Αλίκης Μόνταγκιου, 5ης κόμισσας του Σόλσμπερι. Η Αικατερίνη Νέβιλ ήταν μια από τις μικρότερες αδελφές του Ριχάρδου Νέβιλ, 16ου κόμη του Γουόρικ ή "Παραγωγού βασιλέων" και του Τζων Νέβιλ, 1ου μαρκήσιου του Μόνταγκιου. Παντρεύτηκε σε πρώτο γάμο τον Γουίλιαμ Μπόνβιλλ, 6ο βαρόνο του Χάριγκτον, απέκτησε την Σεσίλ Μπόνβιλλ που έγινε η πλουσιότερη διάδοχος στην Αγγλία μετά τον θάνατο του πατέρα και του παππού της στην "μάχη του Γουέικφιλντ" και του προπάππου της Γουίλιαμ Μπόνβιλλ, 1ου βαρόνου του Μπόνβιλλ που εκτελέστηκε μετά την ήττα των Υορκιστών στην "δεύτερη μάχη του Σαιν Άλμπαν". Η Αικατερίνη Νέβιλ παντρεύτηκε σε δεύτερο γάμο τον Γουίλιαμ Χέιστινγκς, 1ο βαρόνο του Χέιστινγκς έναν ισχυρότατο ευγενή που αποκεφαλίστηκε (1483) με διαταγή του Ριχάρδου Γ΄ της Αγγλίας ο οποίος ανέλαβε κατόπιν την προστασία της.
Άγιος Γεώργιος Φραγκούδη

Ο Άγιος Γεώργιος Φραγκούδη είναι συνοικία του Δήμου Αγίου Αθανασίου.
Κάντου μπουρανί

Το κάντου μπουρανί είναι Αφγανικό και τουρκικό πιάτο κολοκύθας που παρασκευάζεται από το τηγάνισμα κολοκύθας με διάφορα μπαχαρικά. Αποτελεί επίσης μέρος της τατζικικής κουζίνας. Στην κορυφή τοποθετείται τσάκ/ξινή κρέμα και αποξηραμένα μέντα. Το Κάντου μπουρανί τρώγεται με ψωμί ή ρύζι.
Κεστούτις Κεμζούρα

O Κεστούτις Κεμζούρα (λιθουανικά: "Kęstutis Kemzūra", 20 Απριλίου 1970) είναι Λιθουανός επαγγελματίας προπονητής καλαθοσφαίρισης και πρώην καλαθοσφαιριστής. Από το 2019, υπήρξε και ως προπονητής του Ολυμπιακού Πειραιώς μέχρι τον Ιανουάριο του 2020.

Γεννημένος στο Κάουνας, ξεκίνησε την επαγγελματική του καριέρα το 1992, αγωνιζόμενος, ως guard, με την LSU-Atletas. Τη χρονιά 1998-99, πέρασε κι από τη Λιέτουβος Ρίτας. Η καριέρα του τελείωσε το 2001. Υπήρξε και διεθνής με την Εθνική Λιθουανίας. Τελευταία ομάδα που αγωνίστηκε ήταν η Swans Gmunden. Από την επόμενη σεζόν που σταμάτησε να είναι αθλητής καλαθοσφαίρισης, έγινε προπονητής και συγκεκριμένα βοηθός στην Μπεσίκτας. 

Το 2003-04, έγινε για πρώτη φορά πρώτος προπονητής, με τη Λιέτουβος Ρίτας. Μεταξύ το 2007 και το 2015 ήταν συνεχώς πρώτος προπονητής, περνώντας από ομάδες όπως η Χίμκι και η Λοκομοτίβ Κουμπάν. Με την επιστροφή του Μπλατ, στην Ευρώπη, έγινε ξανά βοηθός, ακολουθώντας τον για δύο χρόνια στην Νταρουσάφακα και από το 2018, στον Ολυμπιακό. Υπήρξε επίσης και πρώτος προπονητής της Εθνική Λιθουανίας, με την οποία κέρδισε ένα χάλκινο μετάλλιο, στο Μουντομπάσκετ του 2010.
Ισλικλί

Το Ισλικλί είναι παραδοσιακό πιάτο παρόμοιο με τη πίτσα, αλλά καλύπτεται με ζύμη. Συχνά παρασκευάζεται για ειδικούς επισκέπτες ειδικά στο Τουρκμενιστάν, το Αφγανιστάν και σε άλλα μέρη όπου ζουν οι Τουρκμένοι.

Το Ισλικλί αποτελείται από δύο στρώματα ζύμης και ένα μείγμα κρέατος και λαχανικών.
Πιο συχνά, χρησιμοποιείται πρόβειο κρέας όπως το αγελαδινό και το κατσικίσιο κρέας παίρνει το ζωικό λίπος.
Χαλκούτσα

Η Χαλκούτσα είναι συνοικία του Δήμου Μέσα Γειτονιάς.
Μαντί Καμαρά

Ο Μοχαμέντ Μαντί Καμαρά (γαλλικά: "Mohamed Mady Camara", 28 Φεβρουαρίου 1997) είναι επαγγελματίας ποδοσφαιριστής από τη Γουινέα, που αγωνίζεται ως αμυντικός μέσος στην Εθνική Γουινέας και στη Σούπερ Λίγκα για τον Ολυμπιακό Πειραιώς.

Ο Καμαρά ξεκίνησε στις ακαδημίες των ΑΣ Καλούμ και Σαντομπά ΦΚ. Η επαγγελματική του καριέρα ωστόσο ξεκίνησε το 2016, όταν υπέγραψε συμβόλαιο με την ΑΚ Αζαξιό. Ο Καμαρά συμμετείχε σε περίπου 50 αγώνες, από όλες τις διοργανώσεις, με την Αζαξιό, πετυχαίνοντας και 2 τέρματα. Από το 2018 ανήκει στον Ολυμπιακό Πειραιώς.
32η Σκακιστική Ολυμπιάδα

μικρογραφία|Αρμενική σφραγίδα με το λογότυπο της 32ης Σκακιστικής Ολυμπιάδας
μικρογραφία|Το αναμνηστικό νόμισμα της Αρμενίας
μικρογραφία|Το αναμνηστικό νόμισμα της ΑρμενίαςΗ 32η Σκακιστική Ολυμπιάδα διοργανώθηκε από την FIDE και αποτελούταν από ένα ανοικτό τουρνουά και ένα τουρνουά γυναικών, που πραγματοποιήθηκε μεταξύ 15 Σεπτεμβρίου και 2 Οκτωβρίου 1996 στο Γερεβάν στην Αρμενία. Και τα δύο τμήματα είχαν ως διεθνή κριτή τον Αλίσα Χατσατριάν της Αρμενίας.

Η ρωσική ομάδα κέρδισε τον τρίτο συνεχόμενο τίτλο της, με αρχηγό τον παγκόσμιο πρωταθλητή Κασπάροφ. Για άλλη μια φορά, λόγω της διαμάχης του με την εθνική ομοσπονδία, ο πρωταθλητής της FIDE Ανατόλι Κάρποβ δεν ήταν παρών. Η Ουκρανία, ηγούμενη από τον Ιβάντσουκ, πήρε το ασημένιο μετάλλιο, και οι Ηνωμένες Πολιτείες επέστρεψαν στη τάξη των μεταλλίων για πρώτη φορά μετά την πτώση του Σιδηρού Παραπετάσματος, νικώντας την Αγγλία για μισό βαθμό στο τάι μπρέικ. Κάπως ειρωνικά, η μισή ομάδα των ΗΠΑ είχε γεννηθεί στην Ανατολική Ευρώπη.

Εκτός από τους συνολικούς νικητές μεταλλίων, οι ομάδες χωρίστηκαν σε ομάδες συλλογής, με τους κορυφαίους παίκτες σε κάθε ομάδα να λαμβάνουν ειδικά βραβεία.
Σημείο Ίντιρα

Το Σημείο Ίντιρα είναι ένα χωριό στην επαρχία Νικομπάρ στη νήσο Γκρέιτ Νικομπάρ στα νησιά Ανταμάν και Νικομπάρ στην νοτιοανατολική Ινδία. Βρίσκεται στο τεχσίλ Γκρέιτ Νικομπάρ. Είναι η θέση του νοτιότερου σημείου του ινδικού εδάφους.

Η Νήσος Ρόντο, το βορειότερο νησί της Ινδονησίας στην επαρχία Σαβάνγκ της επαρχίας Ατσέχ της Σουμάτρας, βρίσκεται 163 χιλιόμετρα νότια του Σημείου Ίντιρα. Η Ινδία και η Ινδονησία σχεδιάζουν να συνεργαστούν για την κατασκευή ενός λιμένα στο Σαμπάνγκ για να προστατεύσει το κανάλι μεταξύ των νήσων Γκρέιτ Νικομπάρ και Ρόντο (περίπου τον Μάιο του 2019).
DD National

Το DD National (DD1) είναι κρατικό επίγειο τηλεοπτικό κανάλι γενικού ενδιαφέροντος στην Ινδία. Είναι το κανάλι ναυαρχίδα του Doordarshan, του Ινδικού δημόσιου ραδιοτηλεοπτικού φορέα, και είναι το πιο ευρέως διαθέσιμο επίγειο τηλεοπτικό κανάλι στην Ινδία.

Το DD National είναι κυβερνητικό όργανο, αλλά έχει την δική του συντακτική ανεξαρτησία.
Κριστίνε Νέστλινγκερ

Η Κριστίνε Νέστλινγκερ (Christine Nöstlinger, 13 Οκτωβρίου 1936 - 28 Ιουνίου 2018) ήταν Αυστριακή συγγραφέας, περισσότερο γνωστή για τα παιδικά βιβλία της. Για την συνεισφορά της καριέρας της στην "παιδική και εφηβική λογοτεχνία με την ευρύτερη έννοια", τιμήθηκε με το βραβείο Άστριντ Λίντγκρεντ από την Σουηδική Επιτροπή Τεχνών το 2003, το μεγαλύτερο βραβείο παιδικής λογοτεχνίας. Το 1984 έλαβε το μετάλιο Χαν Κρίστιαν Άντερσεν για την "τεράστια συνεισφορά της στην παιδική λογοτεχνία" και ήταν μια από τα τρία άτομα που το 2002 κέρδισαν και τα δυο αυτά διεθνή βραβεία.
Υπερανταρκτικά Όρη

Τα Υπερανταρκτικά Όρη περιλαμβάνουν μια οροσειρά ανυψωμένου ιζηματογενούς πετρώματος στην Ανταρκτική που επεκτείνεται, με κάποιες διακοπές, σε ολόκληρη την ήπειρο, από το ακρωτήριο Αντάρ στη βόρεια περιοχή της Γης της Βικτώριας μέχρι τη Γη Κοτς. Τα βουνά αυτά χωρίζουν την Ανατολική Ανταρκτική και τη Δυτική Ανταρκτική. Περιλαμβάνουν ορισμένες ορεινές ομάδες ξεχωριστά ονομασμένες και συχνά υποδιαιρούμενες σε μικρότερες οροσειρές.

Την οροσειρά αντίκρισε για πρώτη φορά ο Τζέιμς Κλαρκ Ρος το 1841, στο σημείο που αργότερα ονομάστηκε Τράπεζα Πάγου Ρος προς τιμήν του. Διασχίστηκε για πρώτη φορά κατά τη διάρκεια της Βρετανικής Εθνικής Ανταρκτικής αποστολής του 1901-1904.
Καλλαμάς

Ο Καλλαμάς ή το Τουμινέτς (Βουλγαρικά: Туминец, Αλβανικά: Kallamas) είναι χωριό ακριβώς βόρεια του αλβανικού τμήματος της μεγάλης Πρέσπας στο Δήμο Πουστέτς του νομού Κορυτσάς. Τα χωριά Κόνσκο και Στένια βρίσκονται απέναντι από τα σύνορα Αλβανίας-Βόρειας Μακεδονίας από τον Καλαμά.
Ντβιέτε

Το Ντβιέτε (Λετονικά: Dviete, Λατγαλικά: Dvīts) είναι ένας οικισμός στην ενορία Ντβιέτε στη νοτιοανατολική Λετονία. Το 2010 είχε πληθυσμό 476 κατοίκων.
Σχηματισμός Ντομπροτίβα

Ο Σχηματισμός Ντομπροτίβα είναι απολιθωματικός σχηματισμός που βρίσκεται στα βορειοδυτικά της Τσεχίας, στην περιφέρεια Ούστι ναντ Λαμπέμ. Η πόλη του Οσέκ είναι χτισμένη πάνω του. Ο σχηματισμός Ντομπροτίβα περιέχει πολλούς πολύτιμους τριλοβίτες.
Τοστ Χαβάη

Το Τοστ Χαβάη είναι ανοιχτό σάντουιτς που αποτελείται από μια φέτα τοστ με ζαμπόν και τυρί, και ένα κεράσι μαρασκίνο στη μέση του ανανά, ψητό, έτσι ώστε το τυρί να αρχίσει να λιώνει. Εφευρέθηκε, ή τουλάχιστον έγινε γίνει δημοφιλές, από τον γερμανό τηλεοπτικό μάγειρα Κλέμενς Βίλμενροντ και θεωρείται τυπικό στη Δυτική Γερμανία στη δεκαετία του 1950.
Άνα Μπεατρίς Μπαρός

Η Άνα Μπεατρίς Μπαρός Ελ Σιάτι (αγγλικά: Ana Beatriz Barros El Chiaty, γενν. 29 Μαΐου 1982) είναι Βραζιλιάνα μοντέλο, γνωστή για τις συχνές εμφανίσεις της στο περιοδικό Sports Illustrated Swimsuit Issue και για την συνεργασία της με τις εταιρείες Intimissimi, Guess?, bebe, Victoria's Secret, Chanel cosmetics και την εταιρεία μόδας της Τζένιφερ Λόπεζ.
Βόρεια Οσσετική Αυτόνομη Σοβιετική Σοσιαλιστική Δημοκρατία

Η Βόρεια Οσσετική Αυτόνομη Σοβιετική Σοσιαλιστική Δημοκρατία (Οσσετικά: Цæгат Ирыстоны Автономон Советон Социалистон Республикӕ, ) ήταν αυτόνομη δημοκρατία της Ρωσικής ΣΟΣΔ εντός της Σοβιετικής Ένωσης. Υπήρχε από το 1936 μέχρι το 1992, όταν μετετράπη στη Δημοκρατία της Βόρειας Οσετίας (από το 1994, Δημοκρατία της Βόρειας Οσετίας-Αλανίας), ένα ομοσπονδιακό υποκείμενο της Ρωσίας.
Δωρόθεος ο Σιδώνιος

Ο Δωρόθεος ο Σιδώνιος ήταν ένας Ελληνιστικός αστρολόγος του 1ου αιώνα ο οποίος έγραψε ένα διδακτικό ποίημα πάνω στη Ωροσκοπική αστρολογία γνωστό ως το "Πεντάτευχον". Το "Πεντάτευχον", το οποίο ήταν ένα έργο πάνω στην Ελληνιστική αστρολογία, περιέγραφε αρχές της ωροσκοπίας και της αστρολογικής τριπλότητας, ενώ ο πέμπτος τόμος είναι η κύρια πηγή προέλευσης του "κατερχόμενου" (έννοια της αστρολογίας). Το έργο έχει διασωθεί χάρη στις Αραβικές μεταφράσεις του από τον Ομάρ Τιβεριάδη οι οποίες χρονολογούνται στα 800 μ.Χ. Το κείμενο δεν έχει διασωθεί ολόκληρο και είναι πολλές φορές αποσπασματικό. Επίσης δεν είναι εντελώς αξιόπιστο καθώς κάποιες από τις διαδοχικές του μεταφράσεις ήταν προσεγγιστικές, ενω παράλληλα κάποιοι μεταγενέστεροι Πέρσες μεταφραστές έκαναν δικές τους προσθήκες, κάτι που φαίνεται από τη χρήση περσικής και σανσκριτικής ορολογίας. Πάραυτα το έργο παραμένει μία από τις καλύτερες πηγές πάνω στην Ελληνιστική αστρολογία και επηρέασε σε μεγάλο βαθμό μεταγενέστερους Βυζαντινούς, Άραβες, Πέρσες, Εβραίους και Ιταλούς αστρολόγους. Οι τελευταίες δεκαετίες του 1ου αιώνα, όποτε και πιστεύεται ότι ο Δωρόθεος δραστηριοποιήθηκε, ήταν μία περίοδος μεγάλης αστρολογικής ανάπτυξης, η οποία χτίστηκε πάνω σε περισσότερες από δύο χιλιετίες παράδοσης και εμπειρίας πάνω στην αστρολογία.

Στον 20ο αιώνα, ο Βίκτορ Στέγκεμαν ήταν ο μόνος ικανός να μεταφράσει τα πρώτα 57 από τα εκτεταμένα τμήματα που έχουν επιβιώσει μέχρι σήμερα. Η μετάφραση του κειμένου στα αγγλικά ολοκληρώθηκε το 1976.

Πολύ λίγα είναι γνωστά για τον ίδιο τον Δωρόθεο. Ο Δωρόθεος κατά πάσα πιθανότητα έζησε και εργάστηκε στην Αλεξάνδρεια της Αιγύπτου, η οποία εκτός από το γεγονός ότι ήταν το λαμπρότερο πνευματικό κέντρο της Ελληνιστικής και Ρωμαϊκής περιόδου, ήταν επίσης και το μέρος όπου η Ελληνική, Αιγυπτιακή και Μεσοποταμιακή αστρολογία συνενώθηκαν για πρώτη φορά ώστε να δημιουργηθεί η Ωροσκοπική αστρολογία. Σύμφωνα με τον Φιρμίκο Ματέρνο, ο Δωρόθεος καταγόταν από την Σιδώνα της Φοινίκης (Φιρμίκος, "Μάθησις", 2, 29: 2).
Περιφέρεια Γαρμ

Η Περιφέρεια Γαρμ (τατζικικά: Вилояти Ғарм, μεταγραφή: Viloyati Ğarm/Vilojati Ƣarm, περσικά: ولایت غرم, "Velâyate Qarm") ήταν περιφέρεια στη Σοβιετική Σοσιαλιστική Δημοκρατία του Τατζικιστάν της Σοβιετικής Ένωσης από το 1920 έως το 1955. Πρωτεύουσά της ήταν το Γαρμ. Ο πληθυσμός του Γαρμ ήταν γνωστός ως Γάρμι, ένας όρος που χρησιμοποιείται ακόμα και στο σημερινό Τατζικιστάν.
Ευρωμπάσκετ 2022

Το Ευρωμπάσκετ 2022 θα είναι η 41η έκδοση του πρωταθλήματος Ευρωμπάσκετ που διοργανώνεται από την FIBA Europe και το πρώτο από τότε που συμφωνήθηκε ότι η εν λόγω διοργάνωση θα λαμβάνει χώρα κάθε τέσσερα χρόνια, με ένα παρόμοιο σύστημα πρόκρισης όπως το Παγκόσμιο Κύπελλο Καλαθοσφαίρισης FIBA. Είχε προγραμματιστεί να λάβει χώρα από τις 2 έως τις 19 Σεπτεμβρίου 2021 αλλά εξαιτίας της πανδημίας του κορωνοϊού και της αναβολής των Θερινών Ολυμπιακών Αγώνων 2020 για το 2021, και η εν λόγω διοργάνωση αναβλήθηκε για τις 1-18 Σεπτεμβρίου 2022.

Όπως και οι δυο προηγούμενες εκδόσεις, το πρωτάθλημα θα φιλοξενηθεί σε τέσσερις χώρες. Οι αγώνες στην φάση των ομίλων θα πραγμαοτποιηθούν στην Τσεχία, την Γεωργία, την Γερμανία και την Ιταλία ενώ η φάση νοκ-άουτ θα πραγματοποιηθεί στο Βερολίνο.
Ντομαγκόι Βίντα

Ο Ντομαγκόι Βίντα ("Domagoj Vida", 29 Απριλίου 1989) είναι Κροάτης ποδοσφαιριστής που αγωνίζεται στην Μπεσίκτας και στην Εθνική Κροατίας στη θέση του αμυντικού.
Ρατζντάνι Ουνναγιάν Καρτριπάκχα

μικρογραφία|Έδρα
Το Ρατζντάνι Ουνναγιάν Καρτριπάκχα, ή RAJUK – κυριολεκτικά Αρχή Ανάπτυξης Πρωτεύουσας της Κυβέρνησης του Μπαγκλαντές είναι Μπανγκλαντεσιανός δημόσιος οργανισμός που είναι υπεύθυνος για το συντονισμό της αστικής ανάπτυξης στην Ντάκα του Μπαγκλαντές. Η RAJUK απαρτίζεται από διάφορους δημόσιους υπαλλήλους, πολεοδόμους, αστικούς διαχειριστές, μηχανικούς και αρχιτέκτονες. 

Είναι το Εθνικό Επιτακτικό Συμβούλιο για το σχεδιασμό κτιρίων, κτημάτων και πόρων, κατανομή οικοπέδων, και εγκρίσεις κατασκευής τόσο από το δημόσιο όσο και από ιδιωτικούς φορείς. Χρησιμοποιεί τον Κανόνα Εταιρείας Βελτίωσης της Ντάκα (την Κατανομή της Γης)  του 1969 και Την Πράξη Βελτίωσης της Πόλης του 1953, δημιουργημένες πριν την Ανεξαρτησία του Μπανγκλαντές. 

* Επίσημη ιστοσελίδα
Ασραφούλ Ισλάμ Ράνα

Ο Ασραφούλ Ισλάμ Ράνα είναι Μπαγκλαντεσιανός επαγγελματίας ποδοσφαιριστής που αυτή τη στιγμή παίζει ως τερματοφύλακας για την Τσιταγκόνγκ Αμπαχάνι στη Μπαγκλαντεσιανή Πρέμιερ Λιγκ.
Στέφανος Ευαγγέλου

Ο Στέφανος Ευαγγέλου (Αθήνα, 12 Μαΐου 1998) είναι Έλληνας επαγγελματίας ποδοσφαιριστής και διεθνής με τα μικρά τμήματα της Εθνικής Ελλάδας, που αγωνίζεται ως αμυντικός στην Πολωνική Γκούρνικ Ζάμπζε.

Ξεκίνησε την ενασχόλησή του με το ποδόσφαιρο στις ακαδημίες, αρχικά, του Πανιωνίου και εν συνεχεία του Παναθηναϊκού, ενώ το 2016, έγινε επαγγελματίας με τον Παναθηναϊκό. Στον αθηναϊκό σύλλογο αγωνίστηκε έως και το 2018, πραγματοποιώντας, σε όλες τις διοργανώσεις 15 συμμετοχές. Το 2018, υπέγραψε τετραετές συμβόλαιο με τον Ολυμπιακό κι έγινε ο 23ος ποδοσφαιριστής που αγωνίζεται και στον Παναθηναϊκό και στον Ολυμπιακό.

Το καλοκαίρι του 2018 δόθηκε δανεικός στον ΠΑΣ Γιάννινα για 2 χρόνια με οψιόν αγοράς.Με τον υποβιβασμό της ομάδας τερματίστηκε πρόωρα ο δανεισμός του το επόμενο καλοκαίρι.Στον ΠΑΣ Γιάννινα αγωνίστηκε μια φορά στο πρωτάθλημα και άλλες 4 φορές στο κύπελλο χωρίς να σκοράρει ποτέ.

Το καλοκαίρι του 2019 , πήγε στον Πανιώνιο ως δανεικός από τον Ολυμπιακό μέχρι το τέλος της χρονιάς, έχοντας 18 συμμετοχές με την ομάδα της Νέας Σμύρνης.

Από το 2014, είναι μέλος και των μικρών τμημάτων της Εθνικής Ελλάδας, ξεκινώντας με την U16. Κατόπιν, αγωνίστηκε και στις U17, U19 και U21, με την οποία αγωνίζεται έως και σήμερα, πραγματοποιώντας συνολικά, σε όλα τα τμήματα, περίπου 40 συμμετοχές. Με την U17, είχε αγωνιστεί και στο Ευρωπαϊκό Πρωτάθλημα του 2015.
Λούκιος Άκκιος

Ο Λούκιος Άκκιος ή Άττιος ("Lucius Accius" ή "Attius", 170 – περ. 86 π.Χ.) ήταν Ρωμαίος τραγικός ποιητής και λόγιος. Ο πατέρας του ήταν απελεύθερος (δηλαδή πρώην δούλος στον οποίο χαρίστηκε η ελευθερία). Ο Λούκιος Άκκιος γεννήθηκε στο Πισαύρο, το σημερινό Πέζαρο, το 170 π.Χ., ενώ το έτος θανάτου του είναι άγνωστο, πρέπει όμως να είχε φθάσει σε μεγάλη ηλικία, καθώς ο Κικέρων (που ήταν 64 χρόνια νεότερός του) γράφει ότι είχε συζητήσει φιλολογικά θέματα μαζί του.
Βασίλε Αλεξαντρί

Ο Βασίλε Αλεξαντρί ("Vasile Alecsandri", 21 Ιουλίου 182122 Αυγούστου 1890) ήταν Ρουμάνος ποιητής, θεατρικός συγγραφέας, πολιτικός και διπλωμάτης. Συγκέντρωσε ρουμανικά δημοτικά τραγούδια και υπήρξε ένας από τους πρωτεργάτες του κινήματος του 19ου αιώνα για τη ρουμανική πολιτιστική ταυτότητα και την ένωση της Μολδαβίας και της Βλαχίας.
Ντόβγκα

μικρογραφία|Ντόβγκα
Το Ντόβγκα () είναι εθνικό γεύμα από την Αζερική κουζίνα, μια σούπα που παρασκευάζεται παραδοσιακά από απλό γιαούρτι και βότανα.

Πιο συχνά τώρα, είναι χορτοφαγική, βασισμένη στο γιαούρτι σούπα μαγειρεμένη με μια ποικιλία από βότανα. Ο Κόλιανδρος, ο άνηθος, ο δυόσμος και το ρύζι είναι συστατικά της σούπας. Μυρώνια και ορεινός μαϊντανός μπορούν επίσης να προστεθούν. Φρέσκα κρεμμυδάκια ή λάπαθα μπορούν επίσης να χρησιμοποιηθούν για πιο τρυφερές γεύσεις. Μερικές φορές μαγειρεύεται με ρεβίθια. Συχνά σερβίρεται ζεστό το χειμώνα ή αναζωογονητικά δροσερό το καλοκαίρι. Παραδοσιακά σερβίρεται ως αζερική σούπα γάμου, σερβιρισμένο ανάμεσα σε κρεατικά εδέσματα.
Βαλκανικό Πρωτάθλημα Ιστιοπλοΐας 1968

Το Βαλκανικό Πρωτάθλημα Ιστιοπλοΐας 1968, γνωστό ως Β΄ Βαλκανικοί Ιστιοπλοϊκοί Αγώνες ήταν η 2η διοργάνωση του Βαλκανικού Πρωταθλήματος Ιστιοπλοΐας, που διοργανώθηκε από την Τουρκική Ιστιοπλοική Ομοσπονδία και το Ναυτικό Όμιλο Κωνσταντινούπολης. Η διοργάνωση πραγματοποιήθηκε στον Κόλπο Καλαμί (Kalamış Bay), στην Κωνσταντινούπολη τον Αύγουστο του 1968.<ref name=8/8/1968>Εφημερίδα Μακεδονία, 8/8/1968, σ. 4 "efimeris.nlg.gr", Ανακτήθηκε 15 Ιουλίου 2018</ref><ref name=11/8/1968>Εφημερίδα Μακεδονία, 11/8/1968, σ. 13 "efimeris.nlg.gr", Ανακτήθηκε 15 Ιουλίου 2018</ref>

Το πρωτάθλημα διεξήχθη με σκάφη τύπου Φινν και Φλάινγκ Ντάτσμαν και έλαβαν μέρος μόνο άνδρες αθλητές από τις χώρες Βουλγαρία, Ελλάδα, Ρουμανία και Τουρκία.

Στον πίνακα των μεταλλίων πρωταθλητές αναδείχθηκαν οι Έλληνες Παναγιώτης Κουλιγκάς και Στυλιανός Κυριακίδης στο Φινν και στο Φλάινγκ Ντάτσμαν αντίστοιχα. Η ελληνική ομάδα κατέκτησε τα 12 από τα 14 έπαθλα των αγώνων.
Εντμόν ντε λα Φονταίν

Ο Εντμόν ντε λα Φονταίν ("Lucien-Irvin-Edmond de la Fontaine", 24 Ιουλίου 1823 – 24 Ιουνίου 1891), γνωστότερος με το μονοσύλλαβο λογοτεχνικό ψευδώνυμο Ντικς ("Dicks"), ήταν Λουξεμβουργιανός ποιητής, θεατρικός συγγραφέας και νομικός, γνωστός για το έργο του πάνω στη λουξεμβουργιανή γλώσσα. Θεωρείται εθνικός ποιητής του Λουξεμβούργου και, μαζί με τους Μισέλ Ροντάνζ και Μισέλ Λεντς, οι σημαντικότερες μορφές στην ιστορία της λουξεμβουργιανής λογοτεχνίας. Επιπροσθέτως, το έργο του "Luxemburger Sitten und Bräuche" υπήρξε μία από τις πρώτες εθνογραφίες του λουξεμβουργιανού λαού που άσκησαν μεγάλη επίδραση.
Μαουρίτσιο Σάρι

Ο Μαουρίτσιο Σάρι "(Maurizio Sarri 10 Ιανουαρίου)" είναι Ιταλός προπονητής ποδοσφαίρου, και είναι ο τωρινός προπονητής της Λάτσιο στη Α' Κατηγορία Ιταλίας.
Βαλκανικό Πρωτάθλημα Ιστιοπλοΐας 1967

Το Βαλκανικό Πρωτάθλημα Ιστιοπλοΐας 1967, γνωστό ως Α΄ Βαλκανικοί Ιστιοπλοϊκοί Αγώνες ή Βαλκανικό Πρωτάθλημα Φινν ήταν η πρώτη διοργάνωση του Βαλκανικού Πρωταθλήματος Ιστιοπλοΐας, που διοργανώθηκε από την Ελληνική Ιστιοπλοική Ομοσπονδία και τον Βασιλικό Ναυτικό Όμιλο. Η διοργάνωση πραγματοποιήθηκε στο Φαληρικό Όρμο, στην Αθήνα από την Τρίτη 1η έως και την Κυριακή 6 Αυγούστου του 1967.<ref name=2/8/1967>Εφημερίδα Μακεδονία, 2/8/1967, σ. 6 "efimeris.nlg.gr", Ανακτήθηκε 15 Ιουλίου 2018</ref><ref name=3/8/1967>Εφημερίδα Μακεδονία, 3/8/1967, σ. 4 "efimeris.nlg.gr", Ανακτήθηκε 15 Ιουλίου 2018</ref><ref name=4/8/1967>Εφημερίδα Μακεδονία, 4/8/1967, σ. 4 "efimeris.nlg.gr", Ανακτήθηκε 15 Ιουλίου 2018</ref><ref name=5/8/1967>Εφημερίδα Μακεδονία, 5/8/1967, σ. 4 "efimeris.nlg.gr", Ανακτήθηκε 15 Ιουλίου 2018</ref><ref name=8/8/1967>Εφημερίδα Μακεδονία, 8/8/1967, σ. 5 "efimeris.nlg.gr", Ανακτήθηκε 15 Ιουλίου 2018</ref> 

Το πρωτάθλημα διεξήχθη με σκάφη τύπου Φινν σε 5 διαδρομές και έλαβαν μέρος μόνο άνδρες αθλητές από τις χώρες Βουλγαρία, Ελλάδα, Ρουμανία και Τουρκία.

Στον πίνακα των μεταλλίων πρωταθλητής αναδείχθηκε ο Παναγιώτης Κουλιγκάς για την Ελλάδα με 14,7 βαθμούς. Την δεύτερη και την τρίτη θέση κατέκτησαν ο Νικολτσέου από τη Ρουμανία με 22,7 βαθμούς και ο Αναστάσιος Βατίστας από την Ελλάδα με 25,7 βαθμούς.

H απονομή των επάθλων στους νικητές των αγώνων έγινε στο Βασιλικό Ναυτικό Όμιλο από τον Υπουργό Δημοσίας Τάξεως Παύλο Τοτόμη με παρουσία του Γενικού Γραμματέα Αθλητισμού Κωνσταντίνου Ασλανίδη και άλλων επισήμων.

Πρωτεργάτης των αγώνων ήταν ο Νίκος Σταυρίδης, τότε πρόεδρος της Ελληνικής Ιστιοπλοικής Ομοσπονδίας έχοντας την ιδέα για την διοργάνωση ενός πρωταθλήματος μεταξύ των Βαλκανικών χωρών με σκοπό την ενίσχυση των δεσμών μεταξύ των χωρών αυτών όσον αφορά την ιστιοπλοΐα.
Garcinia staudtii

Η Garcinia staudtii, είναι είδος ανθοφόρου φυτού της οικογένειας των Κλουσιίδων ("Clusiaceae"). Απαντάται στο Καμερούν και τη Νιγηρία. Απειλείται από την απώλεια βιότοπου.
Μαλαγιαλάμ

μικρογραφία|Περιοχές όπου ομιλούνται τα Μαλαγιαλάμ
Η Μαλαγιαλάμ (ενδωνύμιο: മലയാളം, προφέρεται: maləjaːɭəm) είναι Δραβιδική γλώσσα που ομιλείται σε ολόκληρη την Ινδική πολιτεία της Κεράλα από τους Μαλαγιάλι και είναι μία από 22 επίσημες γλώσσες της Ινδίας. Χαρακτηρίστηκε ως "Κλασική Γλώσσα στην Ινδία" το 2013, και αναπτύχθηκε στη σημερινή της μορφή κυρίως από την επιρροή του ποιητή Θουντσαθού Εζουθατσάν τον 16ο αιώνα. Η Μαλαγιαλάμ έχει καθεστώς επίσημης γλώσσας στην πολιτεία της Κεράλα και στις ενωσιακές επικράτειες Λακσαντγουίπ και Ποντισέρι. Ανήκει στην Δραβιδική γλωσσική οικογένεια και ομιλείται από 38 εκατομμύρια άτομα. Τα Μαλαγιαλάμ ομιλούνται επίσης από γλωσσικές μειονότητες σε γειτονικά κράτη, με σημαντικό αριθμό ομιλητών στις επαρχίες Νιλγκιρίς, Κανγιακουμάρι και Κοϊμπατόρ του Ταμίλ Ναντού, και την επαρχία Ντακσίνα Κανάντα στην Καρνάτακα. Τα Μαλαγιαλάμ χρησιμεύουν ως κύρια γλώσσα σε ορισμένα νησιά, συμπεριλαμβανομένης της κυριαρχούμενης από τους Μαχλ νήσο Μινικόι.

Η προέλευση των Μαλαγιαλάμ παραμένει ένα θέμα διαφωνίας μεταξύ των μελετητών. Μια άποψη υποστηρίζει ότι τα Μαλαγιαλάμ και τα σύγχρονα Ταμίλ είναι παρακλάδια των Μέσων Ταμίλ και διαχωρίστηκαν κάποια στιγμή μετά τον 7ο αιώνα μ.Χ. Μια δεύτερη άποψη υποστηρίζει ότι η ανάπτυξη και των δύο γλωσσών οφείλεται από τα "Πρωτο-Ταμιλικά-Δραβιδικά" από την προϊστορική εποχή.

Τα πρώτα αλφάβητα που χρησιμοποιήθηκαν για τη γραφή των Μαλαγιαλάμ ήταν το αλφάβητο Βαττελούτου και αργότερα το Κολεζούττου, το οποίο προέρχεται από αυτό. Το σημερινό αλφάβητο Μαλαγιαλάμ βασίζεται στο αλφάβητο Βαττελούτου, το οποίο επεκτάθηκε με γράμματα του αλφαβήτου Γκράνθα για την υιοθέτηση Ινδοάριες δανεικές λέξεις από τα Σανσκριτικά. Με 52 γράμματα συνολικά, το αλφάβητο Μαλαγιαλάμ έχει το μεγαλύτερο αριθμό γραμμάτων μεταξύ των ορθογραφιών των ινδικών γλωσσών. Το παλαιότερο λογοτεχνικό έργο στα Μαλαγιαλάμ, διακριτό από την Ταμιλική παράδοση, χρονολογείται μεταξύ του 9ου και 11ου αιώνα. Το πρώτο οδοιπορικό σε οποιαδήποτε Ινδική γλώσσα είναι το Βαρθαμαναππουσθακάμ, γραμμένο από τον Παρεμμακκάλ Θόμα Καθανάρ το 1785.

Τα Μαλαγιαλάμ είναι παρόμοια με μερικές Ταμιλικές διαλέκτους της Σρι Λάνκα, και οι δύο συχνά συγχέονται από μητρικούς Ινδούς ομιλητές των Ταμίλ.
Βιβάρα

Η Βιβάρα (ιταλικά: "Vivara") είναι μικρό ιταλικό νησί, ευρισκόμενο σε πολύ μικρή απόσταση από την Προτσίντα, νοτιοδυτικά αυτής. Είναι ένα από τα Φλεγραία Νησιά, στο βόρειο άκρο του κόλπου της Νάπολης, εντός του Τυρρηνικού πελάγους. Δυτικά του νησιού βρίσκεται η νήσος Ίσκια. Υπάγεται στην Επαρχία Νάπολης της Περιφέρεια Καμπανίας.
Φλεγραία Νησιά

thumb|right|250px|Άποψη της Προτσίντα και Ίσκιας από το ακρωτήριο Μισένο.

Τα Φλεγραία Νησιά ή και Φλεγραίες Νήσοι (ιταλικά: Isole Flegree) είναι σύμπλεγμα νησιών στην νότια Ιταλία και δυτικά των ακτών της ηπειρωτικής χώρας. Βρίσκονται στο βόρειο τμήμα του κόλπου της Νάπολης που είναι μέρος του Τυρρηνικού πελάγους. Υπάγονται στην Περιφέρεια Καμπανίας.
Κόλπος της Νάπολης

Ο Κόλπος της Νάπολης (ιταλικά: "Golfo di Napoli") είναι γεωγραφικός θαλάσσιος σχηματισμός της νότιας Ιταλίας και συγκεκριμένα στα νοτιοδυτικά παράλια της χώρας, ο οποίος έλκει την ονομασία του από την ομώνυμη πόλη. Αποτελεί μέρος του Τυρρηνικού πελάγους της Μεσογείου θάλασσας.

Στο κεντρικό τμήμα των χερσαίας περιοχής (ακτές) του κόλπου βρίσκεται ο Βεζούβιος και νοτίως αυτού η αρχαία Πομπηία. Στον κόλπο βρίσκονται τα νησιά Ίσκια, Κάπρι και Προτσίντα, καθώς και τα μικρότερα Νησίδα και Βιβάρα.

Η περιοχή του κόλπου στο σύνολο της αποτελεί φημισμένο τουριστικό προορισμό της Ιταλίας.

Κατηγορία:Καμπανία
Κατηγορία:Νάπολη
Κατηγορία:Γεωγραφικοί σχηματισμοί της Ιταλίας
Παγκόσμιο Κύπελλο Ποδοσφαίρου 2026

Το Παγκόσμιο Κύπελλο Ποδοσφαίρου 2026 (αγγλικά : 2026 FIFA World Cup) θα είναι το 23ο Παγκόσμιο Κύπελλο της FIFA, ένα διεθνές τουρνουά ποδοσφαίρου που πραγματοποιείται κάθε 4 χρόνια και στο οποίο συμμετέχουν οι εθνικές ομάδες των μελών της FIFA. Η διοργάνωση θα φιλοξενηθεί σε 16 πόλεις σε τρεις πολιτείες της Βορείου Αμερικής ; 60 αγώνες, μεταξύ των οποίων οι προημιτελικοί, οι ημιτελικοί και ο τελικός, θα διοργανωθούν στις ΗΠΑ ενώ τα γειτονικά κράτη Καναδάς και Μεξικό θα φιλοξενήσουν το καθένα από 10 αγώνες. Θα είναι η πρώτη διοργάνωση που θα φιλοξενηθεί σε τρία έθνη.

Η υποψηφιότητα των ΗΠΑ κέρδισε την υποψηφιότητα του Μαρόκο στην ψηφοφορία που έλαβε χώρα στο 68ο Συνέδριο της FIFA στην Μόσχα. Θα είναι το πρώτο Παγκόσμιο Κύπελλο, μετά το τουρνουά στην Νότια Κορέα / Ιαπωνία το 2002, που θα φιλοξενηθεί σε περισσότερα από ένα έθνη. Μαζί με τις προηγούμενες διοργανώσεις το 1970 και το 1986, το Μεξικό θα γίνει η πρώτη χώρα που θα φιλοξενήσει για τρίτη φορά ολόκληρο ή μέρος του Παγκοσμίου Κυπέλλου.

Στο Παγκόσμιο Κύπελλο Ποδοσφαίρου του 2026 θα συμμετάσχουν 48 ομάδες, αντί για 32 ομάδες που συμμετείχαν σε προηγούμενες διοργανώσεις.
Παγκόσμιο Κύπελλο Ποδοσφαίρου 2030

Το Παγκόσμιο Κύπελλο Ποδοσφαίρου 2030 (αγγλικά : 2030 FIFA World Cup) θα είναι το 24ο Παγκόσμιο Κύπελλο Ποδοσφαίρου της FIFA, ένα διεθνές τουρνουά ποδοσφαίρου που πραγματοποιείται κάθε τέσσερα χρόνια και στο οποίο συμμετέχουν οι εθνικές ομάδες των μελών της FIFA. Σε αυτή την διοργάνωση θα συμπληρωθούν 100 χρόνια από το Πρώτο Παγκόσμιο Κύπελλο, που πραγματοποιήθηκε στην Ουρουγουάη, και η χώρα αυτή έχει εκφράσει ενδιαφέρον να φιλοξενήσει την 24η έκδοση της διοργάνωσης για την επέτειο των 100 χρόνων.
Παγκόσμιο Κύπελλο Ποδοσφαίρου 2034

Το Παγκόσμιο Κύπελλο Ποδοσφαίρου 2034 (αγγλικά : 2034 FIFA World Cup) θα είναι το 25ο Παγκόσμιο Κύπελλο Ποδοσφαίρου της ΦΙΦΑ, ένα διεθνές τουρνουά που λαμβάνει χώρα κάθε τέσσερα χρόνια και συμμετέχουν οι εθνικές ομάδες των μελών της ΦΙΦΑ.
Σερ Γουίλλιαμ Νέβιλ

Ο Σερ Γουίλλιαμ Νέβιλ (1338 - 19 Οκτωβρίου 1391), Κοντόσταυλος του "κάστρου του Νότιγχαμ" ήταν τέταρτος γιος του Ραλφ Νέβιλ, 2ου βαρόνου των Νέβιλ του Ρέμπι και της Αλίκης Αούντλει. Έγινε περίφημος Σταυροφόρος μαζί με τον Λολλαρδό αδελφό του Τζων Κλάνβοου με τον οποίο τάφηκε μαζί στο Τέμενος Αράπ στην Κωνσταντινούπολη. Στέφτηκε ιππότης από τον Ριχάρδο Β΄ της Αγγλίας και στην συνέχεια πήρε τον τίτλο του Κοντόσταυλου του κάστρου του Νότιγχαμ.
Αλίκη Μόνταγκιου, 5η κόμισσα του Σόλσμπερι

Η Αλίκη Μόνταγκιου, 5η κόμισσα του Σόλσμπερι (1407 - 9 Δεκεμβρίου 1462) 5η κόμισσα του Σόλσμπερι, 6η βαρόνη του Μόρθεμερ και 4η βαρόνη του Μόνταγκιου ήταν κόρη και μοναδικό νόμιμο παιδί του Τόμας Μόνταγκιου, 4ου κόμη του Σόλσμπερι και της Ελεονώρας Χόλλαντ, κόμισσας του Σόλσμπερι της κόρης του Τόμας Χόλλαντ, 2ου κόμη του Κεντ και της Λαίδης Αλίκης Φίτς Άλαν. Η Αλίκη Φιτς Άλαν ήταν κόρη του Ριχάρδου Φιτς Άλαν, 10ου κόμη του Αρούντελ και της Ελεονώρας του Λάνκαστερ της κόρης του Εδμόνδου Κράουτσμπακ. Παντρεύτηκε (1420) τον Ριχάρδο Νέβιλ, 5ο κόμη του Σόλσμπερι που κληρονόμησε τον τίτλο του κόμη του Σόλσμπερι με τον θάνατο του πεθερού του (1428). Η έδρα της οικογένειας της ήταν η βίλα του Μπίσαμ στο Μπέρκσαϊρ με εδάφη στο Χαμσάιρ και το Γουιλσάιρ.

Με τον συζυγο της Ριχάρδο Νέβιλ απέκτησε :

*Σεσίλ Νέβιλ, δούκισσα του Γουόρικ (1424 - 1450), παντρεύτηκε τον Ερρίκο Μποσάμπ, 1ο δούκα του Γουόρικ και απέκτησε μια κόρη την Άννα Μποσάμπ, 16η κόμισσα του Γουόρικ. Μετά τον θάνατο της οι τίτλοι της πέρασαν στην από πατέρα θεία της Άννα Νέβιλ, 16η κόμισσα του Γουόρικ σύζυγο του από μητέρα θείου της Ριχάρδου Νέβιλ, 16ου κόμη του Γουόρικ.
*Ριχάρδος Νέβιλ, 16ος κόμης του Γουόρικ
*Σερ Τόμας Νέβιλ 
*Αλίκη Νέβιλ (1430 - 1503), παντρεύτηκε τον Χένρυ Φιτσούγ, 5ο βαρόνο του Φιτσούγ, η κόρη τους Ελισάβετ παντρεύτηκε τον Γουίλιαμ Παρ και η δισέγγονη τους Αικατερίνη Παρ ήταν η έκτη σύζυγος του Ερρίκου Η΄ της Αγγλίας. 
*Τζων Νέβιλ, 1ος μαρκήσιος του Μόνταγκιου (1431 - 1471)
*Τζώρτζ Νέβιλ (1432 - 1476), αρχιεπίσκοπος της Υόρκης και Καγκελάριος της Αγγλίας
*Ιωάννα Νέβιλ (1434 - 1462), παντρεύτηκε τον Γουίλιαμ Φιτς Άλαν, 16ο κόμη του Αρουντέλ
*Αικατερίνη Νέβιλ (1442 - 1503), παντρεύτηκε σε πρώτο γάμο τον Γουίλιαμ Μπόνβιλ, 6ο βαρόνο του Χάριγκτον και σε δεύτερο γάμο τον Γουίλιαμ Χέιστινγκς, 1ο βαρόνο του Χέιστινγκς.
*Ελεονώρα Νέβιλ (1447 - 1471) παντρεύτηκε τον Τόμας Στάνλεϊ, 1ο κόμη του Ντέρμπι 
*Μαργαρίτα Νέβιλ (1450 - 1506), παντρεύτηκε τον Τζων ντε Βερ, 13ο κόμη της Οξφόρδης
*Ραλφ Νέβιλ
*Ροβέρτος Νέβιλ

Πέθανε πριν τις 9 Δεκεμβρίου 1462 και τάφηκε στο "μαυσωλείο του Μόνταγκιου στο "αβαείο του Μπίσαμ".
Πύργος Τζούτσε

Ο Πύργος Τζούτσε, επισήμως αναφερόμενος ως Πύργος της Ιδεολογίας του Τζούτσε, είναι μνημείο στην Πιονγιάνγκ, πρωτεύουσα της Βόρειας Κορέας, το οποίο ονομάστηκε προς τιμήν της ιδεολογίας του Τζούτσε η οποία και εισήχθη από τον πρώτο ηγέτη της χώρας και Πρόεδρο, Κιμ Ιλ-σουνγκ.
Γαμετογένεση

Γαμετογένεση ονομάζεται η παραγωγή απλοειδών γεννητικών κυττάρων (γαμετών), δηλαδή ωαρίων και σπερματοζωαρίων σε οργανισμούς που αναπαράγονται αμφιγονικά. Οι γαμέτες παράγονται από αρχέγονα γεννητικά κύτταρα τα οποία δημιουργούνται κατά την δεύτερη εβδομάδα ανάπτυξης του εμβρύου στην επιβλάστη, και μετακινούνται τις επόμενες δύο εβδομάδες προς τον λεκιθικό ασκό. Κατά την τέταρτη εβδομάδα, τα αρχέγονα αυτά κύτταρα επιστρέφουν στο σώμα του αναπτυσσόμενου εμβρύου για να καταλήξουν στις γονάδες (ωοθήκη ή όρχεις). Με μιτωτικές διαιρέσεις αυξάνουν τον αριθμό τους ενώ μετατρέπονται σε γαμέτες μέσω της διαδικασίας της γαμετογένεσης η οποία περιλαμβάνει την διαδικασία της μείωσης και της κυτταρικής διαφοροποίησης.
Τζώρτζ Νέβιλ, 1ος δούκας του Μπέντφορντ

Ο Τζώρτζ Νέβιλ, 1ος δούκας του Μπέντφορντ (1461 – 4 Μαΐου 1483), Άγγλος ευγενής από την Οικογένεια Νέβιλ, ήταν γιος του Τζων Νέβιλ, 1ου μαρκησίου του Μόνταγκιου και της Ισαβέλλας Ινγκάλντσθορπ, ανιψιός του Ριχάρδου Νέβιλ, 16ου κόμη του Γουόρικ. Η μητέρα του Τζώρτζ ήταν κόρη του Εδμόνδου Ινγκάλντσθορπ και της Ιωάννας Τίπτοφτ, ο ίδιος ήταν κληρονόμος μιας τεράστιας περιουσίας τόσο από τον πατέρα του όσο και από την μητέρα του. Ο Τζώρτζ πέρα από την κληρονομιά των γονέων του ήταν και κληρονόμος του θείου του Ριχάρδου Νέβιλ, κόμη του Γουόρικ επειδή ο ίδιος είχε μόνο κόρες και σύμφωνα με τα Αγγλικά έθιμα δεν μπορούσαν να κληρονομήσουν τον πατέρα τους αν υπήρχαν γιοι στην ευρύτερη οικογένεια. Ο Τζώρτζ Νέβιλ κληρονόμησε επιπλέον και το ένα τρίτο της περιουσίας των Τίπτοφτ που κατείχε ο άτεκνος μεγάλος θείος του κόμης του Γούστερ. Η τεράστια κληρονομιά θα του έφερνε εισοδήματα περίπου 4.500 λίρες τον χρόνο κάτι που για την εποχή θα μπορούσε να συγκριθεί μόνο με την περιουσία του δούκα του Κλάρενς.
Λίμνη Χουβσγκούλ

Η λίμνη Χουβσγκούλ (μογγολικά: Хөвсгөл нуур, Höwsgöl núr· κλασική γραφή:, köbsügül naɣur), που επίσης αναφέρεται ως Χουβσγκούλ νταλάι (Хөвсгөл далай, Höwsgöl dalai· ωκεανός Χουβσγκούλ) ή Νταλάι Έετζ (Далай ээж, Dalai éj· μητέρα ωκεανός), είναι η μεγαλύτερη λίμνη γλυκού νερού στη Μογγολία σε όγκο και η δεύτερη μεγαλύτερη σε έκταση. Η Χουβσγκούλ Νουούρ αποκαλείται ως η «νεότερη αδελφή των Αδελφών Λιμνών (Λίμνη Χουβσγκούλ και Λίμνη Βαϊκάλη)».

Κατηγορία:Γεωγραφία της Μογγολίας
Λάλου Μοχάμεντ Ζόρι

Ο Λάλου Μοχάμεντ Ζόρι (γέννηση: 1 Ιουλίου 2000) είναι Ινδονήσιος αθλητής του στίβου.
Λαϊκή Δημοκρατία του Μπενίν

Η Λαϊκή Δημοκρατία του Μπενίν () ήταν σοσιαλιστικό κράτος που βρισκόταν στον Κόλπο της Γουινέας της Αφρικανικής ηπείρου, η οποία σήμερα αποτελεί το Μπενίν. Η Λαϊκή Δημοκρατία ιδρύθηκε στις 30 Νοεμβρίου 1975, μετά το πραξικόπημα του 1972 κατά της Δημοκρατίας της Δαχομέης. Στην πράξη το κράτος υπήρχε μέχρι την 1η Μαρτίου 1990, με την έγκριση του νέου συντάγματος και την κατάργηση του Μαρξισμού-Λενινισμού στο έθνος το 1989.
Παύλος Αργυριάδης

Ο Παύλος Αργυριάδης (πραγματικό όνομα: Παναγιώτης Αργυριάδης, Καστοριά, 15 Αυγούστου 1849 - Παρίσι; 19 Νοεμβρίου 1901· όνομα με οποίο πολιτογραφήθηκε Γάλλος το 1880: Paul Argyriadès) ήταν Έλληνας, δικηγόρος, δημοσιογράφος σοσιαλιστής και αναρχικός διανοούμενος του 19ου αιώνα, που είχε δράση στη Γαλλία.
Κινεζική υπόθεση

Στην θεωρία αριθμών, η Κινεζική υπόθεση είναι να μια μη αποδεδειγμένη εικασία που αναφέρει ότι ένας ακέραιος "n" είναι πρώτος αν και μόνο αν ικανοποιεί την προϋπόθεση ότι 2"n"−2 διαιρείται με το "n"—με άλλα λόγια, ότι ο ακέραιος "n" είναι πρώτος αν και μόνο αν υπάρχει<math />. Είναι αλήθεια ότι αν το "n" είναι πρώτος, τότε υπάρχει <math /> (αυτή είναι μια ειδική περίπτωση μικρού θεωρήματος του Φερμά). Ωστόσο, το αντίστροφο (αν υπάρχει <math /> τότε "το n" είναι πρώτος) είναι ψευδές, και επομένως η υπόθεση στο σύνολό της είναι ψευδής. Το μικρότερο αντιπαράδειγμα είναι "n" = 341 = 11×31. Οι Σύνθετοι αριθμοί "n", για την οποία το 2"n"−2 διαιρείται με το "n" ονομάζεται αριθμοί Πουλέ. Είναι μια ειδική κατηγορία των ψευτοπρώτων αριθμών του Φερμά.
Ραμίρο Λεντέσμα

Ο Ραμίρο Λεντέσμα Ράμος (23 Μαΐου 1905, Ζαμόρα - 29 Οκτωβρίου 1936, Μαδρίτη) ήταν Ισπανός συνδικαλιστής, πολιτικός, δοκιμιογράφος και δημοσιογράφος και προπαγανδιστής του Φρανκικού Καθεστώτος. Θεωρείται ο ιδρυτής του εθνικού-συνδικαλισμού.
Αλφάβητο Κούργκι-Κοξ

μικρογραφία|Αλφάβητο Κούργκι-Κοξ
Το Αλφάβητο Κούργκι-Κοξ είναι το αλφάβητο που αναπτύχθηκε από τον γλωσσολόγο Γκρεγκ Μ. Κοξ και χρησιμοποιείται από έναν αριθμό ατόμων μέσα στην επαρχία Κοντάγκου της Ινδίας. Πρόκειται για μια ανεξάρτητη διάλεκτο της Τουλού. Χρησιμοποιείται για την απειλούμενη Δραβιδική γλώσσα Κοντάβα, επίσης γνωστή μερικές φορές ως Κούργκι.

Το αλφάβητο Κούργκι-Κοξ χρησιμοποιεί ένα συνδυασμό 26 συμφώνων, πέντε σημάνσεων φωνήεντων και ένα δείκτη δίφθογγων. Κάθε γράμμα αντιπροσωπεύει ένα ενιαίο ήχο και δεν υπάρχουν κεφαλαία γράμματα. Μια γραμματοσειρά βασισμένη στον υπολογιστή έχει δημιουργηθεί για χρήση με το αλφάβητο.

Το αλφάβητο αναπτύχθηκε από το αίτημα μιας ομάδας ντόπιων να έχουν το δικό τους μοναδικό αλφάβητο για τη Κοντάβα Τακκ, και να διακρίνουν τη γλώσσα με τις δικές τους δυνάμεις. Τα Κοντάβα Τακκ γενικά γράφονται στο αλφάβητο Κανάντα, αλλά μπορεί επίσης να βρεθεί γραμμένη στο αλφάβητο Μαλαγιαλάμ, ειδικά κατά μήκος των συνόρων με την Κεράλα. Το νέο αλφάβητο έχει ως στόχο να ενοποιήσει και να παρέχει ένα ενιαίο αλφάβητο για χρήση σε όλους τους ομιλητές της Κοντάβα Τακκ.

Προκειμένου να εισηχθεί το αλφάβητο, 10.000 φυλλάδια CD και 25.000 ταχυδρομικές κάρτες με διάφορες σκηνές από την περιοχή παράχθηκαν και διανεμήθηκαν σε όλη την περιοχή του Κουργκ τον Μάρτιο και τον Απρίλιο του 2005. Πολλά βιβλία σχεδιάζονται, συμπεριλαμβανομένων ενός φρασεολογίου και ενός λεξικού.
Ιπποκράτης Γιατζίδης

Ο Ιπποκράτης Γιατζίδης (1923–2013) ήταν Έλληνας ιατρός και καθηγητής πανεπιστημίου. Θεωρείται ως ο θεμελιωτής της σύγχρονης νεφρολογίας στην Ελλάδα.
Σαμιακή Χωροφυλακή

Η Σαμιακή Χωροφυλακή, επισήμως Ηγεμονική Χωροφυλακή, ήταν σώμα ασφαλείας της Ηγεμονίας της Σάμου υπεύθυνο για την τάξη και την πάταξη της ληστείας και γενικά όλες τις αρμοδιότητες μιας αστυνομίας. Η Σάμος έγινε ηγεμονία υπό την κυριαρχία του Σουλτάνου με το Πρωτόκολλο του Λονδίνου το 1830.

Η χωροφυλακή δημιουργήθηκε με Σουλτανικό φιρμάνι το 1850, αυτό προέβλεπε αρχικά τον αρχηγό του σώματος και 50 άντρες. Η θητεία ήταν διετής αλλά όποιος ήθελε είχε το δικαίωμα να καταταγή ξανά, έπρεπε να είναι από 21 έως 50 ετών με καθαρό ποινικό μητρώο, αρτιμελής και με καλή υγεία. Τον αρχηγό τον διόριζε η διοίκηση της ηγεμονίας και τους υπαξιωματικούς ο αρχηγός. Οι στολές έπρεπε να είναι ομοιόμορφες, μόλις το 1883 τις παρείχε η ηγεμονία.

Το 1913 με την ένωση της Σάμου με την Ελλάδα η Σαμιακή Χωροφυλακή ενώθηκε με την Ελληνική Χωροφυλακή.
Θακάντι

Το Θακάντι (ταμιλικά: தக்கடி) είναι φαγητό της Σρι Λάνκας. Το πιάτο αποτελείται από μπάλες ρυζιού ή ζυμαρικά που καλύπτονται σε μια σάλτσα και μαγειρεύονται σε σάλνα αρνιού, (μια πικάντικη σάλτσα). Το Θακάντι προέρχεται από την κυρίως Μουσουλμανική Ταμιλική κοινότητα στη Σρι Λάνκα και στο Ταμίλ Ναντού.
Μπίσβο Σαχίττο Κέντρο

δεξιά|μικρογραφία|Είσοδος στο κτίριο του Μπισβοσαχίττο Κέντρο στη Ντάκα
Το Μπίσβο Σαχίττο Κέντρο (BSK) (, σημαίνει "Κέντρο Παγκόσμιας Λογοτεχνίας"), είναι μη κερδοσκοπικό ίδρυμα στο Μπαγκλαντές για την προώθηση των συνηθειών ανάγνωσης, τη διαφώτιση και προοδευτικές ιδέες ανάμεσα στους μαθητές και το ευρύ κοινό. Γενικά γνωστό ως Βιβλιοθήκη Μπραμμαμάν (κινητή βιβλιοθήκη), το ίδρυμα αυτό ιδρύθηκε από το διάσημο συγγραφέα, τηλεοπτικό παρουσιαστή, οργανωτή και ακτιβιστή Αμπντάλα Αμπού Σαΐντ. Ο Σαΐντ έλαβε το 97ο Βραβείο Ραμόν Μαγκσαϊσάι στην Δημοσιογραφία, Λογοτεχνία και Τέχνες Δημιουργικής για "... την καλλιέργεια της νεολαίας του Μπαγκλαντές και την αγάπη για τη λογοτεχνία και τις ανθρώπινες αξίες μέσα από την έκθεση στα μεγάλα βιβλία της Βεγγάλης και τον κόσμο" – η οποία ήταν μια αναγνώριση της συνεισφοράς της βιβλιοθήκης.

Το Μπίσβο Σαχίττο Κέντρο προσφέρει μαθήματα για την παγκόσμια βιβλιογραφία σε ανώτερους δευτεροβάθμιους φοιτητές και επίσης παρέχει κάθε βιβλίο για αυτά τα μαθήματα. Για το δημοτικό και τη δευτεροβάθμια εκπαίδευση λειτουργεί ένα εθνικό πρόγραμμα ανάγνωσης και παρέχει βιβλία για τους μαθητές. Το 2007, είχε 500 σχολεία υπό αυτό το πρόγραμμα, και πάνω από 100.000 ενεργούς μαθητές-μελη.

Εκτός από αυτά τα προγράμματα, το Μπίσβο Σαχίττο Κέντρο διατηρεί ενεργά βιβλιοθήκες σε όλη τη χώρα. Είναι πρωτοπόρος στην ιδέα της κινητής βιβλιοθήκης στο Μπαγκλαντές, το οποίο μεταφέρει βιβλία γύρω από τη χώρα. Δεδομένου ότι τα βιβλία είναι ακριβά και οι βιβλιοθήκες δεν είναι διαθέσιμες σε όλες τις περιοχές, οι κινητές βιβλιοθήκες γίνονται όλο και πιο πολύ δημοφιλείς. Το Μπίσβο Σαχίττο Κέντρο οργανώνει επίσης αναγνωστικά φόρουμ και συζητήσεις, τα οποία είναι ανοιχτά σε όλους όσους ενδιαφέρονται. Οι εκδηλώσεις αυτές είναι ανοιχτές σε νέες ιδέες και ενθαρρύνουν στοχαστικές λογικές συζητήσεις. Μέσα από αυτές τις προσπάθειες το Μπίσβο Σαχίττο Κέντρο συνεχίζει να λειτουργεί με ένα σύνθημα που λέει "Θέλουμε φωτισμένους ανθρώπους". 

Οι δραστηριότητες του ιδρύματος βασίζονται κυρίως στο Μπαγκλαντές. Έχει επίσης ένα γραφείο στη Νέα Υόρκη.
Αλεξάντερ Νέβιλ

Ο Αλεξάντερ Νέβιλ (1340 - 1392) επιφανής Άγγλος μεσαιωνικός κληρικός και αρχιεπίσκοπος της Υόρκης (1374 - 1388) ήταν πέμπτος και μικρότερος γιος του Ραλφ Νέβιλ, 2ου βαρόνου των Νέβιλ του Ρέμπι και της Αλίκης Αούντλει. Ο Αλεξάντερ Νέβιλ ήταν μέλος της Οικογένειας Νέβιλ που ήταν πανίσχυρη στην βόρεια Αγγλία.

Ο πρώτος εκκλησιαστικός διορισμός του Αλεξάντερ Νέβιλ ήταν διάκονος του Γιορκ Μίνστερ (1361 - 1373). Έγινε διεκδικητής της αρχιδιακονίας της Κορνουάλης (1361 - 1371) μέχρι που κέρδισε την θέση (1371) και στην συνέχεια αρχιδιάκονος του Ντάραμ (1371 - 1373). Διορίστηκε την περίοδο 3 - 14 Απριλίου 1374 αρχιεπίσκοπος της Υόρκης, ο βασιλιάς επικύρωσε τον διορισμό στις 1 Ιανουαρίου 1374. Αφιερώθηκε στις 4 Ιουνίου 1374 στην επισκοπή του Ουεστμίνστερ και ενθρονίστηκε στις 18 Δεκεμβρίου 1374 στην Γιορκ Μίνστερ.
Πρωτάθλημα Εθνών ΟΥΕΦΑ 2018–19

Το Πρωτάθλημα Εθνών ΟΥΕΦΑ 2018–19 ήταν η εναρκτήρια σεζόν του Πρωταθλήματος Εθνών, μιας διεθνούς ποδοσφαιρικής διοργάνωσης που περιλαμβάνει τις εθνικές ομάδες ανδρών των 55 ομοσπονδιών μελών της UEFA. Ο διαγωνισμός, ο οποίος διεξήχθη από τον Σεπτέμβριο έως τον Οκτώβριο του 2018 (για τη φάση των ομίλων) και τον Ιούνιο του 2019 (για τους τελικούς), αποτέλεσε και μέρος της διαδικασίας πρόκρισης για το Ευρωπαϊκό Πρωτάθλημα Ποδοσφαίρου 2020, δίνοντας «εισιτήρια» για τα πλέι-οφ που ανέδειξαν τέσσερις από τις εικοσιτέσσερις θέσεις στην τελική φάση του διαγωνισμού.
Αφρικανικός ελέφαντας του δάσους

Ο Αφρικανικός ελέφαντας του δάσους ("Loxodonta cyclotis") είναι παχύδερμο, φυτοφάγο θηλαστικό της τάξης των προβοσκιδοειδών, και ζει στην Κεντρική Αφρική. Είναι μικρότερος σε σχέση με τον αφρικανικό ελέφαντα της σαβάνας. Χαρακτηριστικό είναι οι κίτρινοι, μεγάλοι χαυλιόδοντές του. Το οικοσύστημα που ζει είναι το τροπικό δάσος. Συχνά έρχεται σε επαφή με τους συγγενείς του, τους αφρικανικούς ελέφαντες της σαβάνας. Απειλείται με αφανισμό από την λαθροθηρία.


Κατηγορία:Εκτεθειμένα είδη
Κατηγορία:Ελεφαντίδες
Ηλίας Πανάς

Ο Ηλίας Πανάς (Κεφαλληνία 1798 - Αθήνα 1869) ήταν αγωνιστής του 1821, έπειτα μοίραρχος της χωροφυλακής, πληρεξούσιος, ενώ πήρε μέρος σε μάχες στην Ήπειρο. Καταγόταν από σπουδαία οικογένεια της Κεφαλληνίας.

Ο Πανάς με την κήρυξη της επανάστασης του 1821 μετέβη στην Πελοπόννησο και πήρε μέρος σε πολλές μάχες, όπως την Άλωση της Τριπολιτσάς, την Πολιορκία της Πάτρας, την Μάχη του Πέτα και αλλού. Με την είσοδο του Ιμπραήμ στην Πελοπόννησο βρέθηκε απέναντι του αλλά συνελήφθη αιχμάλωτος σε μάχη και ελευθερώθηκε μετά από καταβολή λύτρων. Συνέχισε τον αγώνα με δικό του στρατιωτικό σώμα, πήγε στο Μεσολόγγι και έμεινε εκεί μέχρι την ηρωική έξοδο, έφτασε στον βαθμό του στρατηγού.

Με την δημιουργία της Ελληνικής χωροφυλακής εντάχτηκε σε αυτή με τον βαθμό του μοίραρχου κι υπηρέτησε σαν διοικητής στις Μοιραρχίες Φωκίδος, Αιτωλοακαρνανίας, Αχαΐας και αλλού. Το 1954 με δικό του στρατιωτικό σώμα μπήκε στην Τουρκοκρατούμενη τότε Ήπειρο και συμμετείχε σε πολλές μάχες. Ήταν πληρεξούσιος στην Η εν Αθήναις Β΄ Εθνική των Ελλήνων Συνέλευσις το 1863.
Τεβφίκ Εσέντς

Ο Τεβφίκ Εσέντς (τουρκικά: Tevfik Esenç, 1904 – 7 Οκτωβρίου 1992) ήταν Κιρκασσιανός εξόριστος στην Τουρκία και ο τελευταίος γνωστός πλήρης ομιλητής της γλώσσας Ουμπίχ.
Παράλιο Άστρος

Το Παράλιο Άστρος είναι παραθαλάσσιο χωριό της Αρκαδίας. Υπάγεται στον Δήμο Βόρειας Κυνουρίας και σύμφωνα με την εθνική απογραφή του 2011 έχει πληθυσμό που ανέρχεται σε 1.043 κατοίκους.

Παλιότερα, η σημερινή υφιστάμενη Τοπική Κοινότητα Παραλίου Άστρους (τέως Δημοτικό Διαμέρισμα), υπήρξε ανεξάρτητη Κοινότητα, εντός των ορίων της άλλοτε Επαρχίας Κυνουρίας.
Κλάντοβο

Το Κλάντοβο (κυριλλικά σέρβικα: Кладово, "Κλάντοβο") είναι πόλη και δήμος που βρίσκεται στην επαρχία Μπορ της ανατολικής Σερβίας. Βρίσκεται στη δεξιά όχθη του ποταμού Δούναβη. Ο πληθυσμός της πόλης είναι 8.913, ενώ ο πληθυσμός του δήμου είναι 20.635 (απογραφή 2011).
Βαλκανικό Πρωτάθλημα Ιστιοπλοΐας 1970

Το Βαλκανικό Πρωτάθλημα Ιστιοπλοΐας 1970, γνωστό ως Δ΄ Βαλκανικοί Ιστιοπλοϊκοί Αγώνες ήταν η 4η διοργάνωση του Βαλκανικού Πρωταθλήματος Ιστιοπλοΐας, που διοργανώθηκε από την Γιουγκοσλαβική Ιστιοπλοική Ομοσπονδία. Η διοργάνωση πραγματοποιήθηκε στο Σπλιτ από την Τρίτη 1η έως και την Τετάρτη 9 Σεπτεμβρίου του 1970.<ref name=22/8/1970>Εφημερίδα Μακεδονία, 22/8/1970, σ. 4 "efimeris.nlg.gr", Ανακτήθηκε 17 Ιουλίου 2018</ref><ref name=8/9/1970>Εφημερίδα Μακεδονία, 8/9/1970, σ. 4 "efimeris.nlg.gr", Ανακτήθηκε 17 Ιουλίου 2018</ref><ref name=9/9/1970>Εφημερίδα Μακεδονία, 9/9/1970, σ. 6 "efimeris.nlg.gr", Ανακτήθηκε 17 Ιουλίου 2018</ref>

Το πρωτάθλημα διεξήχθη με σκάφη τύπου Φινν και Φλάινγκ Ντάτσμαν και έλαβαν μέρος μόνο άνδρες αθλητές από τις χώρες Βουλγαρία, Γιουγκοσλαβία, Ελλάδα, Ρουμανία και Τουρκία. Στο Φλάινγκ Ντάτσμαν πραγματοποιήθηκαν 4 διαδρομές.

Στον πίνακα των μεταλλίων στο Φινν πρωταθλητής αναδείχθηκε Γιουγκοσλάβος αθλητής. Τη δεύτερη και την τρίτη θέση κατέκτησαν ο Ηλίας Χατζηπαυλής από την Ελλάδα και Βούλγαρος αθλητής. Στο Φλάινγκ Ντάτσμαν πρωταθλητής αναδείχθηκε ο Κωνσταντίνος Λυμπεράκης με συνεργάτη τον Πετράκη. Το ασημένιο μετάλλιο κατέκτησε ο Στυλιανός Κυριακίδης με συνεργάτη το Χριστακόπουλο.

Τη σύνθεση της Εθνικής Ελλάδας αποτέλεσαν οι Ηλίας Χατζηπαυλής, Αναστάσιος Βατίστας, Κουκλέρης και Δήμου στο Φινν και Στυλιανός Κυριακίδης με Χριστακόπουλο και Κωνσταντίνος Λυμπεράκης με Πετράκη στο Φλάινγκ Ντάτσμαν.
Σμαζένι σιρ

Το Σμαζένι σιρ (smažený sýr) ή βιπραζάνι σιρ (vyprážaný sýr) – και τα δύο σημαίνουν "σαγανάκι" – είναι τσεχικό και σλοβακικό πιάτο με βάση το τυρί που καταναλώνεται ευρέως και στις δύο χώρες της πρώην Τσεχοσλοβακίας. Είναι κοινό φαγητό δρόμου και στις δύο χώρες.
μικρογραφία|Τηγανητό Γκρουγιέρ/Ελβετικό τυρί, σερβιρισμένο με σάλτσα και σαλάτα
Μια φέτα τυριού (που είναι συνήθως ένταμ, αλλά επίσης μπορεί να είναι Χερμελίν ή Νίβα στην Τσεχία, και Έμενταλ στη Σλοβακία) έχει πάχος περίπου 1.5 εκατοστών και παναρίζεται πρώτα με αλεύρι, αυγό και ψίχουλα ψωμιού και στη συνέχεια τηγανίζεται είτε σε ταψί ή βαθύ παχύ τηγάνι. Συνήθως σερβίρεται με σάλτσα ή μαγιονέζα, και σερβίρεται συχνά συνοδευόμενο από σαλάτα, πατάτες (τηγανιτές ή βραστές)

Είναι παρόμοιο με το ιταλικό μοτσαρέλα ιν καρότσα. Το πιάτο μπορεί, επίσης μπορεί να προετοιμαστεί με μια λεπτή φέτα ζαμπόν παρεμβαλλόμενη ανάμεσα σε δύο φέτες τυρί, και τα τσεχικά καταστήματα γρήγορου φαγητού συχνά το σερβίρουν σε μορφή σάντουιτς – κάτι παρόμοιο με χάμπεργκερ.
Οίκος της Πομερανίας

Ο Οίκος της Πομερανίας, πολων. Gryfici ήταν μία ευγενής οικογένεια, που μέλη της έγιναν δούκες της Πομερανίας από τον 12ο αι. ως το 1637. Το όνομα Γκρίφφινς χρησιμοποιήθηκε από τη δυναστεία μετά τον 15ο αι. και λήφθηκε από τον θυρεό τού δουκάτου. Ο Βάρτισλαβ Α΄ ήταν ο πρώτος ιστορικός ηγεμόνας τού δουκάτου και ο ιδρυτής τού Οίκου.

Τα πιο εξέχοντα μέλη των Γκρίφφιν ήταν ο Έρικ, που έγινε βασιλιάς της ένωσης τού Κάλμαρ (Δανίας, Σουηδίας, Νορβηγίας) το 1397. Ο τελευταίος δούκας τού Οίκου στην Πομερανία ήταν ο Μπόγκισλαβ ΙΔ΄, που απεβίωσε το 1637 κατά τον Τριακονταετή Πόλεμο, ο οποίος έληξε μοιράζοντας την Πομερανία μεταξύ Βρανδεμβούργου-Πρωσίας και Σουηδίας. Η αδελφή του Άννα φον Κρόυ απεβίωσε το 1660, η τελευταία των Γκρίφφιν.
ΦΚ Σούντουβα Μαριγιάμπολε

Η ΦΚ Σούντουβα Μαριγιάμπολε είναι λιθουανική ποδοσφαιρική ομάδα με έδρα την πόλη Μαριγιάμπολε. Συμμετέχει στο Πρωτάθλημα ποδοσφαίρου Λιθουανίας. Ιδρύθηκε το 1921. Χρώματα της ομάδας είναι το άσπρο και το κόκκινο. Έδρα της ομάδας είναι το ARVI Football Arena.
Χειμερινή Ώρα Σιγκαπούρης

Η Χειμερινή Ώρα Σιγκαπούρης (SST) ή Waktu Piawai Singapura (WPS) στα μαλαϊκά, επίσης γνωστή ως Ώρα Σιγκαπούρης (SGT) χρησιμοποιείται στη Σιγκαπούρη και είναι 8 ώρες μπροστά από τον UTC (UTC+08:00).
Νέα Παγγαία

Η Νέα Παγγαία είναι μια πιθανή μελλοντική υπερήπειρος που προτάθηκε από τον Ρόι Λίβερμορ (τώρα στο Πανεπιστήμιο του Κέιμπριτζ) στα τέλη της δεκαετίας του 1990. Αυτό προϋποθέτει το κλείσιμο του Ειρηνικού, σύνδεση της Αυστραλίας με την ανατολική Ασία, και κίνηση της Ανταρκτικής προς βορρά.
Χένρι Πέρσι, 2ος Κόμης του Νορθάμπερλαντ

Ο Χένρι Πέρσι, 2ος Κόμης του Νορθάμπερλαντ (3 Φεβρουαρίου 1393 - 22 Μαΐου 1455) Άγγλος ευγενής, 2ος Κόμης του Νορθάμπερλαντ (1416 - 1455), πολέμαρχος και ένας από τους πρωταγωνιστές του Πολέμου των Ρόδων ήταν γιος του Χότσπερ και της Ελισάβετ Μόρτιμερ. Ο πατέρας του ήταν γιος του Χένρι Πέρσι, 1ου Κόμη του Νορθάμπερλαντ, η μητέρα του ήταν κόρη του Εδμόνδου Μόρτιμερ και της Φιλίππης της κόρης του Λάιονελ της Αμβέρσας. Ο πατέρας του και ο παππούς του σκοτώθηκαν σε εξεγέρσεις εξεγέρσεις εναντίον του Ερρίκου Δ΄ της Αγγλίας (1403, 1408) και ο μικρός Χένρι έζησε εξόριστος στην Σκωτία. Μετά τον θάνατο του Ερρίκου Δ΄ (1413) συμφιλιώθηκε με το στέμμα και πήρε τον τίτλο του κόμη του Νορθάμπερλαντ (1416).

Τα επόμενα χρόνια υπηρέτησε σποραδικά τον βασιλιά σε πολέμους με την Γαλλία αλλά το καθήκον του ήταν η φύλαξη των συνόρων με την Σκωτία, την ίδια περίοδο ξέσπασε πόλεμος με την Οικογένεια Νέβιλ ιδιαίτερα τον Ριχάρδο Νέβιλ, 5ο κόμη του Σόλσμπερι. Ο πόλεμος πήρε μεγαλύτερες διαστάσεις όταν συγκρούστηκαν ο Ριχάρδος της Υόρκης και ο Εδμόνδος Μπωφόρ, 2ος κόμης του Σόμερσετ για τον έλεγχο του στέμματος με αποκορύφωμα την "πρώτη μάχη του Σαίν Αλμπάν" που έπεσαν ο Σόμερσετ και ο Νορθάμπερλαντ.
Ουέ

Το Ουέ (γαλλικά: Wé) είναι μια μικρή πόλη στην κοινότητα Λίφου, στην επαρχία των Νήσων Λουαγιοτέ στη Νέα Καληδονία. Βρίσκεται στην ανατολική ακτή της νήσου Λίφου. Το Ουέ είναι το διοικητικό κέντρο του δήμου Λίφου, καθώς και της θέσης της επαρχιακής συνέλευσης των Νήσων Λουαγιοτέ.